Ntehyeewa

AsthmaPeak flow meters are used to measure the peak expiratory flow rate, important in both monitoring and diagnosing asthma.Pronunciation UK: /ˈæsmə, ˈæsθmə/
 US: /ˈæzmə/SpecialtyPulmonologySymptomsRecurring episodes of wheezing, coughing, chest tightness, shortness of breathComplicationsGastroesophageal reflux disease (GERD), sinusitis, obstructive sleep apneaUsual onsetChildhoodDurationLong termCausesGenetic and environmental factorsRisk factorsAir pollution, allergensDiagnostic methodBased on symptoms, response to therapy, spirometryTreatmentAvoiding triggers, inhaled corticosteroids, salbutamolFrequencyapprox. 262 million (2019)Deaths
Ntehyeewa a wɔfrɛ no asthma wɔ borɔfo kasa mu no yɛ yadeɛ a, nipadua no akwaa a ɛboa ma yɛhome no ho sintɔ de ba. Sɛ obi wɔ bi a, nyɛ daa na ɛba. Mmom sɛ ɛba a ɔntumi nhome yie. Ɔhome a ɛnsisi so. Ɛrekame ayɛ sɛ ne home rete.

 Nsɛnkyerɛnne 
Wɔn a wɔwɔ no taa bɔ wa. Afei nso sɛ ɛba a, ɔhome a ɛnsisi so. Yeinom ntaa mma. Anadwo anaa berɛ a obi retenetene n'apɔ mu pa ara na ɛtaa ba. Sɛ obi ntehyeewa ba na sɛ ɛrekɔtɔ a, saa berɛ no mpo na nsɛnkyerɛnne no ma ne ho so. ɛfiri sɛ, saa berɛ no na mogya mu mmoa a wɔko nyarewa no ma wɔn ho so pa ara. Ebinom ntehyeewa nsɛnkyerɛnne no nhyɛ da nyi ne ho, gye sɛ biribi te sɛ mfuturo, wisie anaa biribi a ne hwa ano yɛ den akɔ wɔn mu.

 Deɛ Ɛde Ba 
Nneyɔeɛ bi a ɛkɔ so wɔ nipadua no mu ne abɔdeɛ a atwa yɛn ho ahyia dwumadie na ɛtumi ka bom de ntehyeewa ba. Abɔdeɛ mu nneɛma bi te sɛ mframa a ɛnyɛ taa kɔ obi mu a na sɛ nipa no honam akwaa a ɛboa no ma ɔhome no nso ahoɔden wɔ fam a,  ɛno nso tumi de ntehyeewa ba. Adeɛ baako nso ne sɛ, ɛyɛ yadeɛ a wɔtumi de wo. Wɔhwɛ sɛdeɛ nsɛnkyerɛnne no si teɛ na Wɔakyerɛ sɛ ɛyɛ asthma anaa ɛnyɛ asthma.  Wɔhwɛ ahrawa dwumadie. Ntehyeewa gu ahodoɔ pii. Ebi ne  atopic ne non-atopic a yɛgyina yadeɛ no ano den so de hwɛ. Ɛnam sɛ nneɛma a ɛkɔ so wɔ nipadua no mu ne abɔdeɛ a atwa yɛn ho ahyia dwumadie bom de ntehyeewa ba nti, ɛno na ɛkyerɛ sɛdeɛ yareɛ no ano bɛsi ayɛ den afa ne sɛdeɛ wɔsi wɔbɛsi asɔ ano. Nhwehwɛmu kyerɛ sɛ kɔ a ntehyeewa yadeɛ no akɔ soro no nyinaa taa gyina abɔdeɛ a atwa yɛn ho ahyia dwumadie so sene deɛ yɛde wo no. Sɛ ɛbɛnam awoɔ ntoatoasoɔ abakɔsɛm so ama obi anya yadeɛ no bi a, ɛhyɛ aseɛ mfeɛ du mmienu. Mfeɛ du mmienu akyiri no deɛ, sɛ obi bɛnya bi a, na ɛgyina abɔdeɛ mu nneɛma a atwa yɛn ho ahyia dwumadie so.

 Nsɔano 
Wɔnnim aduro biara a wɔtumi de sɔ ano. Mmom, wɔtumi di ho dwuma. Wɔn a wɔwɔ bi no nso bɛtumi abɔ wɔn ho ban, sɛ wɔtwe wɔn ho firi nneɛma a ɛde ba no ho a. Berɛ biara nso, ɛsɛ sɛ aduro a yadeɛ no ba a wɔtwe kɔ wɔn mu no ka wɔn ho. Wɔn a wɔwɔ ntehyeewa, nkanka wɔn a  wɔn deɛ no reyɛ ayɛ koankorɔ no fa akwan ahodoɔ bebree so bɔ wɔn ho ban; nhwehwɛmu kyerɛ sɛ, nnipa no mu ɔha nkyekyɛmu  aduonum fa apɔmutenetene adwumayɛfoɔ so ma wɔboa wɔn. Wɔwɔ kwan a wɔfa so tenetene wɔn mpɔ mu a, ɛboa ma wɔbɔ wɔn ho ban firi yadeɛ no ho. Yei ho adanseɛ sua pa ara.

Yɛadi kan aka sɛ ɛbinom fa vitamins de bɔ wɔn ho ban deɛ, nanso adanseɛ a ɛkyerɛ sɛ saa nnuanennuro yi tumi tu yadeɛ no ase no nnɔɔso koraa.

 Beaeɛ A Menyaa Mmoa Firiiɛ